சதுர்த்தி விழாவின் முத்தாய்ப்பாக இன்று தேரோட்டம் நடைபெற்றது. தேரோட்டம் மாலை 4.30 மணியளவில் சிவாச்சாரியார்கள் வேதம் முழங்க மேலதாளத்துடன் திருத்தேர் வடம்பிடித்து இழுக்கப்பட்டது. இங்கு உற்சவர் ஒரு தேரிலும், சண்டிகேஸ்வரர் ஒரு தேரிலும் எழுந்தருளி பக்தர்களுக்கு அருள்பாலினர். தேரை ஆயிரக்கணக்கான பக்தர்கள் வடம் பிடித்து இழுத்தனர். சண்டிகேஸ்வரர் தேரை பெண்கள் மட்டும் இழுத்தனர். தேர் நகரின் முக்கிய வீதிகளில் வலம் வந்து மாலை 6 மணிக்கு நிலையை அடைந்தது.